યાદવે વધુમાં જણાવ્યું કે, ”૪૫૦ એથ્લીટ્સ અને અધિકારીઓનું પાકિસ્તાની દળ વિવિધ ટુકડીઓના રૂપમાં ભારત આવશે. પહેલા પાકિસ્તાની દળની સાથે ઇસ્લામાબાદથી ચાર્ટર વિમાનથી સીધા ગોહાટી આવવા અંગે વિચારણા ચાલી રહી હતી, પરંતુ હવે દળ ઘણી ટુકડીઓમાં વહેંચાઈને ભારત પહોંચશે. હવાઈ માર્ગ દ્વારા પાકિસ્તાની નાગરિકોને દિલ્હી અને મુંબઈના માર્ગેથી જ ભારતમાં પ્રવેશવાની મંજૂરી અપાશે. દિલ્હી અને મુંબઈ સિવાય કોઈ ત્રીજા રસ્તેથી ભારતમાં પ્રવેશ મેળવવા માટે પાકિસ્તાની નાગરિકને ભારત સરકારની મંજૂરી લેવી પડે છે.